கேள்வி: இலிபெத்தினைட்டு பற்றி விளக்கவும்.
பதில்: இலிபெத்தினைட்டு ''(Libethenite)'' என்பது Cu2PO4OH என்ற மூலக்கூற்று வாய்ப்பாடு விவரிக்கப்படும் ஒரு கனிமம். ஓர் அரிய செப்பு பாசுப்பேட்டு ஐதராக்சைடு கனிமம் என்று இக்கனிமம் வகைபடுத்தப்படுகிறது. வன்மையான அடர் பச்சை நிற செஞ்சாய்சதுரப் படிகங்களாக இது உருவாகிறது. 1823 ஆம் ஆண்டு சிலோவாக்கியா உலூபியட்டோவா கிராமத்தில் இலிபெத்தினைட்டு கனிமம் கண்டறியப்பட்டது. கனிமம் கிடைத்த இடத்தின் பெயர் செருமன் மொழியில் இலிபெத்தன் என அழைக்கப்பட்டதால் கனிமத்திற்கும் இலிபெத்தினைட்டு என்ற பெயர் சூட்டப்பட்டது. போர்ச்சுக்கல் நாட்டின் எவோரா மாவட்டம் விலா விக்கோசா நகராட்சி, பெல்கியம் நாட்டின் லக்சம்போர்க்கு மாகாணம் போன்ற இடங்களிலும் இலிபெத்தினைட்டு கிடைக்கிறது . பன்னாட்டு கனிமவியல் சங்கம் இலிபெத்தினைட்டு கனிமத்தை Lib என்ற குறியீட்டால் அடையாளப்படுத்துகிறது.
கேள்வி: இலிபெத்தினைட்டு - உருவாக்கம் என்பது என்ன?
பதில்: File:Libethenite-258235.jpg தாமிரத் தாதுப் படிவுகளின் ஆக்சிசனேற்ற மண்டலங்களில் இலிபெத்தினைட்டு பெரும்பாலும் காணப்படுகிறது. பெரும்பாலும் பாசுப்பேட்டு பாறைகளான அபடைட்டு, மோனசைட்டு மற்றும் செனோடைம் போன்றவற்றிலிருந்து இது உருவாகிறது. முதன்மையான இலிபெத்தினைட்டு உறுதிப்படுத்தப்பட்ட கண்டுபிடிப்புகள் எதுவும் இல்லை என்றாலும் சாத்தியமான ஒரு நிகழ்வு பதிவாகியுள்ளது .